ZAPISNIK

s 45. sjednice Vijeća Gradske četvrti Črnomerec
održane 22. siječnja 2025. (srijeda) u 18:00 sati
u Područnom uredu Črnomerec, Trg Francuske Republike 15, soba broj 30/I
                       
Nazočni članovi Vijeća Gradske četvrti Črnomerec: Mislav Barišić, Lidija Božić, Tomislav Domes, Dubravko Kezić, Jere Meić, Ljiljana Peršinec, Zdenka Sviben, Sandra Popara Vučetić, Maja Kočiš, Arni Barišić, Josip Jelić (18:13), Petar Kriste, Ivan Filipović.

Nenazočni članovi Vijeća Gradske četvrti Črnomerec:
Branko Ančić, Irena Borojević

Ostali nazočni:
Mateo Peša, voditelj Područnog odjeka Črnomerec
Nevenka Antunović, stručni referent za rad tijela mjesne samouprave

Sjednicu otvara Jere Meić, predsjednik Vijeća Gradske četvrti Črnomerec. 
Konstatira da je nazočno 13 od ukupno 15 članova Vijeća, čime su stečeni uvjeti za raspravu i pravovaljano odlučivanje te otvara 45. sjednicu VGČ. 

Predsjednik daje Zapisnik na usvajanje. 
Jednoglasno je usvojen Zapisnik s 44. sjednice od 18. prosinca 2024.

Predsjednik predlaže sljedeću izmjenu dnevnog reda:

Točku 3. Prijedlog Zaključka o izmjeni Plana potreba za aktivnostima, programima i projektima unapređenja kvalitete života građana Gradske četvrti Črnomerec u 2025. - predlaže povlačenje sa dnevnog reda budući da je nabava printera prethodno odobrena od strane GUMS-a u sklopu aktivnosti „Prevencija i sigurnost“.
[bookmark: _Hlk186807630]
Točku 5.6. Ulica Sveti Duh – istočna stsrana od rotora do ulice Dunjevac – postavljanje stupića - predlaže povlačenje sa dnevnog reda budući je za navedenu akciju Sektor za promet donio Rješenje.

Također predlaže dodavanje dvije točke i to:

Točka 6. Prijedlog za privremeno premještanje tramvajskog stajališta Sveti Duh u smjeru okretišta Črnomerec

[bookmark: _Hlk190258214]Točka 7. Prijedlog za sadnju drveća kroz projekt „Ulična šuma“  i dalje numeričkim redom. 		                                                                                                                                                Predsjednik tako izmijenjen dnevni red 45. sjednice daje na usvajanje. 

Vijeće jednoglasno usvaja slijedeći:

		              D N E V N I  R E D :

1. [bookmark: _Hlk190257126]Prijedlog Programa rada Vijeća Gradske četvrti Črnomerec za 2025.
2. [bookmark: _Hlk190329098]Prijedlog Izvješća o radu Vijeća Gradske četvrti Črnomerec za 2024.
3. [bookmark: _Hlk190329426]Prijedlog Zaključka o davanju mišljenja o mogućnosti raspolaganja k.č. 3219/1 i dio 3218/1 k.o. Črnomerec
4. Prijedlozi zaključaka sa sjednica Vijeća Mjesnih odbora:

VMO Gornja Kustošija 
4.1. Krvarići 1 – postavljanje kanti za otpatke 
[bookmark: _Hlk190329908]4.2. Kustošijanska ulica – zapadna strana od ulice Srednjak do ulice Mile   
       Petrina – postavljanje stupića
[bookmark: _Hlk190330658]4.3. Grgićev put – uvođenje jednosmjernog prometa

[bookmark: _Hlk190330772]VMO Kustošija centar
4.4. Ulica Petra Zrinskog – postavljanje klamerica

[bookmark: _Hlk190331116]VMO Sveti Duh
4.5. Strma cesta – postavljanje uzdignute plohe ili kamera
[bookmark: _Hlk190331278]4.6. Ulica Sveti Duh od kbr. 80 do 120 – zamjena gumenih uspornika

VMO „Ban Keglević“
4.7. Trg dr. Franje Tuđmana – utvrđivanje stanja na zaštićenoj cjelini

VMO „Bartol Kašić“
4.8. Gradišćanska ulica – rješavanje nepropisno parkiranih vozila

VMO Medvedgrad
4.9. Mikulići 133 (kod boćališta) – postavljanje kante za otpatke
[bookmark: _Hlk190333702]
VMO Jelenovac
4.10. Vinogradska cesta od kbr. 46 do 54 – postavljanje prometnih stupića
5. Prijedlog Zaključka o privremenom premještanju tramvajskog stajališta Sveti Duh u smjeru okretišta Črnomerec
6. [bookmark: _Hlk190334168]Prijedlog Zaključka o sadnji drveća kroz projekt „Ulična šuma“
7. Donošenje mišljenja po članku 86. stavku 1. Statuta Grada Zagreba
8. Pitanja, prijedlozi i obavijesti    

Ad. 1.  Prijedlog Programa rada Vijeća Gradske četvrti Črnomerec za 2025.

[bookmark: _Hlk190329122]Predsjednik pojašnjava točku dnevnog reda te daje na glasovanje.
S 9 glasova „za“ i 3 „suzdržana“ glasa donesen slijedeći:
                 PROGRAM RADA VIJEĆA 
       GRADSKE ČETVRTI ČRNOMEREC ZA 2025. GODINU

Na temelju Poslovnika o radu Vijeća Gradske četvrti Črnomerec i Pravila Vijeća Gradske četvrti Črnomerec i sukladno Statutu Grada Zagreba, svoj Program za 2025. godinu Vijeće temelji na najaktualnijim komunalnim potrebama za poboljšanje standarda građana Črnomerca kroz izgradnju nove komunalne infrastrukture i na održavanju postojeće, a uvažavajući sve specifičnosti koje karakteriziraju područje Gradske četvrti Črnomerec.

Vijeće se Programom rada obvezuje: 
1. Podnijeti Izvješće o radu Vijeća Gradske četvrti Črnomerec za 2024. (siječanj)
2. Donijeti Program rada Vijeća Gradske četvrti Črnomerec za 2025.  (siječanj)
3. Podnijeti Godišnji izvještaj o izvršenju Financijskog plana za 2024. godinu (po donošenju godišnjeg izvještaja o izvršenju proračuna za 2024. godinu - srpanj)
4. Donijeti Prijedlog za akcije u programima Gradskog ureda za obnovu, izgradnju, prostorno uređenje, graditeljstvo i komunalne poslove za 2026. (rujan)
5. Pripremiti i donijeti Prijedlog prioriteta Plana komunalnih aktivnosti za 2026. godinu (rujan)
6. Donijeti izmjenu Plana komunalnih aktivnosti, izmjenu Programa održavanja komunalne infrastrukture  i izmjenu Financijskog plana za 2025. g.  (prema potrebi)
7. Donijeti Program održavanja komunalne infrastrukture u Gradskoj četvrti Črnomerec za 2025. godinu (do 15. studenog) 
8. Donijeti Financijski plan za 2026. godinu (prosinac)
9. Donijeti Plan komunalnih aktivnosti Gradske četvrti Črnomerec za 2026. (prosinac)
10. Donijeti Plan potreba za aktivnostima, programima i projektima unapređenja kvalitete života Gradske četvrti Črnomerec u 2026. (prosinac) 
11. Koordinirati i surađivati s vijećima mjesnih odbora (tijekom cijele godine)
12. Pratiti realizaciju Plana komunalnih aktivnosti i Programa održavanja komunalne infrastrukture  u suradnji s vijećima mjesnih odbora (tijekom cijele godine)
13. Raspravljati i donositi zaključke na osnovi prijedloga mjesnih odbora (tijekom cijele godine)
14. Raspravljati i donositi mišljenja o prijedlozima akata o kojima  gradonačelnik, Gradska skupština i gradski uredi traže mišljenje vijeća (tijekom cijele godine)

Program rada Vijeća Gradske četvrti Črnomerec temelji se na kontinuitetu svih prethodnih aktivnosti, na aktivnostima koje predlažu vijeća mjesnih odbora i zahtjevima građana.
 Prema navedenom Vijeće će Programom rada: 
1. u što većoj mjeri pridonijeti kvalitetnijem razvoju i radu mjesnih odbora;
2. podržavati realizaciju različitih aktivnosti programa udruga i udruženja građana;
3. sustavno prikupljati i obrađivati, te učiniti dostupnim, sve podatke o Gradskoj četvrti Črnomerec kao nužnu pretpostavku za utjecaj građana i njihovih predstavničkih tijela na razvoj četvrti (posebice u pogledu komunalne opremljenosti  i uređenja naselja, održavanje komunalnog reda i zaštite okoliša, djelovanja javnih službi itd.), rješavanju gorućeg problema prometa na gradskoj četvrti, kao i prometa u mirovanju;
4. u suradnji s vijećima mjesnih odbora kontinuirano planirati i rješavati manje komunalne potrebe kroz Plan komunalnih aktivnosti i Program održavanja komunalne infrastrukture  za tekuće i iduće razdoblje, na osnovi prikupljenih podataka, selektirajući neophodne potrebe građana;
5. nastojati kvalitetno i što temeljitije informirati građane o svim aktivnostima na području Gradske četvrti Črnomerec, kao i o mogućnostima rješavanja zadovoljavanja potreba svih stanovnika Gradske četvrti;
6. predlagati izvođenja većih zahvata na objektima komunalne infrastrukture (vodoopskrba i odvodnja, promet, sanacija klizišta i dr.), kao i izgradnju drugih javnih objekata (vrtići, škole, javne garaže, sportski objekti), a koje nije moguće financirati sredstvima kojima raspolaže Vijeće Gradske četvrti Črnomerec;
7. surađivati na izradi Plana potreba za aktivnostima, programima i projektima unapređenja kvalitete života (kultura, zdravlje, sport, zaštita okoliša i dr.) s mjesnim odborima i gradskim uredima, ustanovama, udrugama i pojedincima, te osigurati prostore i druge uvjete za njihovu realizaciju. 
8. pomoći u održavanju, opremanju i obnovi svih prostora mjesnih odbora;

Realizacija navedenog Programa rada ovisiti će o: 
· sudjelovanju vijećnika u radu
· izvršenju proračuna Grada Zagreba;
· suradnji s nadležnim tijelima Gradske uprave Zagreba;
· suradnji s vijećima mjesnih odbora;
· suradnji s građanima Gradske četvrti Črnomerec.

Ad. 2.	Prijedlog Izvješća o radu Vijeća Gradske četvrti Črnomerec za 2024.
[bookmark: _Hlk190329964]
[bookmark: _Hlk190329608]Predsjednik pojašnjava točku dnevnog reda te daje na glasovanje.
S 8 glasova „za“ i 4 „suzdržana“ glasa doneseno slijedeće:

IZVJEŠĆE 
O RADU VIJEĆA GRADSKE ČETVRTI  ČRNOMEREC 
za 2024. godinu

1. UVODNE NAPOMENE
           Vijeće Gradske četvrti Črnomerec je svoj rad i djelovanje usmjerilo na razvoj mjesne samouprave, a na temelju Statuta Grada Zagreba i Pravila Gradske Črnomerec.
	Osnovna djelovanja bila su usmjerena na poboljšanje infrastrukturnih problema, donošenje akata Vijeća i sudjelovanje u donošenju odluka Skupštine Grada, gradonačelnika i gradskih upravnih tijela.
	
2. O RADU VIJEĆA
Koristeći podatke iz tabelarnog dijela izvješća i zapisnika sa sjednica Vijeća Gradske četvrti Črnomerec iskazujemo zbirne brojčane pokazatelje o osnovnim oblicima rada Vijeća Gradske četvrti Črnomerec.

U skladu sa Statutom Grada Zagreba, Pravilima Vijeća Gradske četvrti i drugim zakonskim propisima, koji reguliraju rad vijeća, Vijeće Gradske četvrti Črnomerec tijekom 2024. godine redovito je održavalo sjednice na kojima se raspravljalo o aktualnim problemima na gradskoj četvrti, a koji se tiču regulacije prometa, sanacije prometnica, nedostatku kulturnih sadržaja i uređenju dječjih igrališta.
U 2024. godini održano je 12 sjednica. Na sjednicama je prisustvovala većina vijećnika, a oni koji nisu prisustvovali opravdali su svoj izostanak.
Sjednicama je bilo nazočno u prosjeku 14 članova (93 %), a ukupno je obrađeno 84 točaka dnevnog reda, što prosječno po sjednici iznosi 7 točaka.
	U svezi s gore navedenim Vijeće je donijelo ukupno 150 zaključaka.

I.  SJEDNICE VIJEĆA
	Opis obilježja
	2024.

	Broj održanih sjednica
	12

	Prosječan broj prisutnih članova Vijeća (po sjednici )
	14

	Prosječno trajanje sjednice (sata)
	1:00 sat

	Broj točaka dnevnih redova (ukupno)
	84

	Broj dopunskih točki dnevnih redova (uvrštenih u dnevni red na samoj sjednici) – ukupno
	16

	Broj donesenih akata (ukupno)
	150




II. STRUKTURA AKATA VIJEĆA PREMA SADRŽAJU 
	Problematika na koju se akt sadržajno pretežno odnosi
	Broj akata 2024.

	Gradnja i održavanje komunalne infrastrukture  (vodovod, odvodnja, plin, javna rasvjeta, ceste)
	10

	Regulacija prometa
	47

	Prostorno uređenje i graditeljstvo (prostorni planovi)
	2

	Funkcioniranje Vijeća (mandatna i poslovnička pitanja, programi rada, izvještaji o radu i sl. )
	20

	Mišljenja Vijeća o prijedlozima (nacrtima) akata gradskih tijela
	32

	Ostalo
	39



O većini točaka dnevnog reda se raspravljalo, a u raspravi je sudjelovala većina vijećnika. Postavljana su i vijećnička pitanja, ali na sva nisu pristigli odgovori.
Svi doneseni akti proslijeđeni su nadležnim tijelima koja su postupila po istima sukladno svojim ovlastima i mogućnostima. 

2. 1. Predsjednik Vijeća
		Dužnosti predsjednika Vijeća definirane su odredbama Pravila Gradske četvrti Črnomerec (članak 22. i 24.) i te odredbe predstavljaju osnovu za prikaz kvantitativnih pokazatelja o aktivnostima predsjednika Vijeća.
		Predsjednik Vijeća saziva sjednicu Vijeća. Vijeće Gradske četvrti odnosno predsjednik Vijeća daje mišljenja nadležnim upravnim tijelima u roku, o pitanjima o kojima su ta tijela dužna zatražiti mišljenje, odnosno koja su važna za Gradsku četvrt. Predsjednik Vijeća izvješćuje Vijeće o pitanjima o kojima ga informiraju  gradonačelnik i gradska upravna tijela.

2. 2. Potpredsjednik Vijeća
	Potpredsjednik Vijeća obnaša svoje dužnosti sukladno odredbama Pravila Gradske četvrti Črnomerec (članak 23.)
	


2. 3. Članovi Vijeća
	Prava i dužnosti članova Vijeća određena su odredbama članka 13. Pravila Gradske četvrti Črnomerec.

3. SADRŽAJ RADA VIJEĆA
		Vijeće Gradske četvrti Črnomerec donijelo je Izvješće o radu Vijeća za 2023., Program rada Vijeća za 2024., Financijski plan Gradske četvrti Črnomerec za 2024., Zaključak o izmjeni Financijskog plana za 2024., Godišnji izvještaj o izvršenju Financijskog plana za 2023., Plan komunalnih aktivnosti Gradske četvrti Črnomerec za 2024., Zaključke o izmjeni Plana komunalnih aktivnosti Gradske Črnomerec za 2024., Prijedlog Programa održavanja komunalne infrastrukture na području Gradske četvrti Črnomerec u 2024., Prijedlog izmjene Programa održavanja komunalne infrastrukture na području Gradske četvrti Črnomerec u 2024., Plan potreba za aktivnostima, programima i projektima unapređenja kvalitete života građana Gradske četvrti Črnomerec u 2024. i Zaključke o izmjeni  Plana potreba za aktivnostima, programima i projektima unapređenja kvalitete života građana Gradske četvrti Črnomerec u 2024. kao akte iz svoje isključive nadležnosti.
	Uz navedeno, Vijeće je donijelo 22 akta sukladno članku 25. Pravila o radu, najvećim dijelom temeljem članka 86. Statuta Grada Zagreba.

4. ZAKLJUČNE OCJENE
	Vijeće Gradske četvrti Črnomerec nastojalo je svojim radom doprinijeti razvoju mjesne samouprave, poboljšanju uvjeta življenja na području Gradske četvrti, kao i  sudjelovanju u donošenju akata Grada Zagreba i Gradske skupštine Grada Zagreba, a prvenstveno putem poboljšanja komunalnog standarda sredstvima iz Plana komunalnih aktivnosti.


Ad. 3. Prijedlog zaključka o davanju mišljenja o mogućnosti raspolaganja k.č. 3219/1 i 
           dio 3218/1 k.o. Črnomerec

[bookmark: _Hlk190329734]Predsjednik pojašnjava točku dnevnog reda te daje na glasovanje.
Jednoglasno donesen slijedeći:

Z A K LJ U Č A K
o mogućnosti raspolaganja k.č. 3219/1 i dio k.č. 3218/1 k.o. Črnomerec  

1. Vijeće Gradske četvrti Črnomerec je razmotrilo je dopis sa prilozima koje je dostavio Gradski ured za upravljanje imovinom i stanovanje (VEZA: KLASA: 003-01/24-002/24, URBROJ: 251-11-23-1/006-24-6), a kojim se traži očitovanje o mogućnosti raspolaganja k.č. 3219/1 i dijelom k.č. 3218/1 k.o. Črnomerec u svrhu izdavanja rješenja o utvrđivanju građevne čestice za postojeću stambenu zgradu.

2. Vijeće je suglasno s predloženim raspolaganjem k.č. 3219/1 i dijelom k.č. 3218/1 k.o. Črnomerec.

3. Ovaj Zaključak dostaviti će se Gradskom uredu za upravljanje imovinom i stanovanje na daljnje postupanje.  



Ad. 4. Prijedlozi zaključaka sa sjednica Vijeća Mjesnih odbora:

VMO Gornja Kustošija 

4.1. Krvarići 1 – postavljanje kanti za otpatke 
Predsjednik pojašnjava točku dnevnog reda te daje na glasovanje.
Jednoglasno donesen slijedeći:
ZAKLJUČAK
o prijedlogu za postavljanje kante za otpatke unutar dječjeg parka, Krvarići 1

1. Vijeće Gradske četvrti Črnomerec raspravljalo je o Zaključku Vijeća Mjesnog odbora Gornja Kustošija kojim se traži postavljanje kante za otpatke unutar dječjeg parka na lokaciji Krvarići 1.

2. Vijeće podržava prijedlog postavljanja kante za otpatke na predloženoj lokaciji.

3. Ovaj će Zaključak biti dostavljen Zagrebačkom holdingu d.o.o., Podružnici Zrinjevac i Podružnici Čistoća na daljnje postupanje.

4.2. Kustošijanska ulica – zapadna strana od ulice Srednjak do ulice Mile Petrina – postavljanje stupića
[bookmark: _Hlk190330674]
Predsjednik pojašnjava točku dnevnog reda te daje na glasovanje.
S 8 glasova „za“ i 3 „suzdržana“ i 1 glasom „protiv“ donesen slijedeći:

ZAKLJUČAK
o prijedlogu za postavljanje zaštitnih stupića u Kustošijanskoj ulici

1. Vijeće Gradske četvrti Črnomerec raspravljalo je o Zaključku Vijeća Mjesnog odbora Gornja Kustošija kojim se predlaže postavljanje zaštitnih stupića na zapadnoj strani Kustošijanske ulice, na dionici između ulice Srednjak i Ulice Mire Petrina.

2. Vijeće podržava navedeni prijedlog i smatra opravdanim postavljanje zaštitnih stupića na predloženoj lokaciji radi veće sigurnosti pješaka.

3. Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost, Sektoru za promet na daljnje postupanje.

4.3. Grgićev put – uvođenje jednosmjernog prometa

[bookmark: _Hlk190330831]Predsjednik pojašnjava točku dnevnog reda te daje na glasovanje.
Jednoglasno donesen slijedeći:

ZAKLJUČAK
o prijedlogu uvođenja jednosmjerne regulacije prometa u ulici Grgićev put

1. Vijeće Gradske četvrti Črnomerec raspravljalo je o Zaključku Vijeća Mjesnog odbora Gornja Kustošija kojim se predlaže uvođenje jednosmjerne regulacije prometa u ulici Grgićev put.

2. Vijeće predlaže da se, u suradnji sa Sektorom za promet, obavi terenski očevid i provede stručna procjena potrebnih mjera kako bi se osigurala sigurnost u navedenoj ulici.

3. Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost, Sektoru za promet na daljnje postupanje.

VMO Kustošija centar

4.4. Ulica Petra Zrinskog – postavljanje klamerica

[bookmark: _Hlk190331201]Predsjednik pojašnjava točku dnevnog reda te daje na glasovanje.
Jednoglasno donesen slijedeći:
ZAKLJUČAK
o prijedlogu postavljanja zaštitnih stupića u Ulici Petra Zrinskog na potezu od Gosposvetske ulice do Ilice

1. Vijeće Gradske četvrti Črnomerec razmotrilo je Zaključak Vijeća Mjesnog odbora Kustošija - centar o prijedlogu postavljanja zaštitnih elemenata - klamerica u Ulici Petra Zrinskog, kod kućnog broja 16 te između kućnih brojeva 3 i 5, na dionici između Gosposvetske ulice i Ilice.

2. Budući da se klamerice ne postavljaju na nogostup, već na javne zelene površine, Vijeće predlaže alternativno rješenje – postavljanje zaštitnih stupića na navedenim lokacijama.

3. Ovaj Zaključak bit će dostavljen Gradskom uredu za mjesnu samoupravu, promet, civilnu zaštitu i sigurnost, Sektoru za promet na daljnje postupanje.

VMO Sveti Duh

4.5. Strma cesta – postavljanje uzdignute plohe ili kamera

Predsjednik pojašnjava točku dnevnog reda te daje na glasovanje.
Jednoglasno donesen slijedeći:

ZAKLJUČAK
o rješavanju prometne problematike i osiguranju sigurnosti djece i ostalih prolaznika
u ulici Strma cesta

1. Vijeće Gradske četvrti Črnomerec razmotrilo je Zaključak Vijeća Mjesnog odbora „Sveti Duh“ kojim se predlaže postavljanje uzdignute plohe ili nadzorne kamere u ulici Strma cesta s ciljem povećanja sigurnosti djece i ostalih sudionika u prometu, osobito zbog neposredne blizine Osnovne škole Medvedgrad.

2. Vijeće predlaže da se, u suradnji sa Sektorom za promet, obavi terenski očevid i provede stručna procjena potrebnih mjera kako bi se osigurala sigurnost u navedenoj ulici.

3. Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost, Sektoru za promet na daljnje postupanje.
/Dolazi vijećnik Josip Jelić u 18:13/

4.6. Ulica Sveti Duh od kbr. 80 do 120 – zamjena gumenih uspornika

[bookmark: _Hlk190333266]Predsjednik pojašnjava točku dnevnog reda te daje na glasovanje.
S 12 glasova „za“ i 1 glasom „protiv“ donesen slijedeći:

ZAKLJUČAK
[bookmark: _Hlk188460269]o prijedlogu za zamjenu gumenih uspornika u ulici Sveti Duh 

1. Vijeće Gradske četvrti Črnomerec razmotrilo je Zaključak Vijeća Mjesnog odbora „Sveti Duh“, kojim se predlaže zamjena postojećih gumenih uspornika s uzdignutim betonskim plohama na lokacijama Sveti Duh kod kućnih brojeva 96, 108, 128 i 144.

2. Vijeće je suglasno s prijedlogom i predlaže Sektoru za promet da, u skladu s tehničkim uvjetima, donese rješenje za realizaciju predmetnog traženja.

3. Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost, Sektoru za promet na daljnje postupanje.

VMO „Ban Keglević“

4.7. Trg dr. Franje Tuđmana – utvrđivanje stanja na zaštićenoj cjelini
Predsjednik pojašnjava točku dnevnog reda te daje na glasovanje.
Jednoglasno donesen slijedeći:
ZAKLJUČAK
o prijedlogu za utvrđivanje stanja 
na zaštićenoj povijesnoj cjelini na Trgu dr. Franje Tuđmana

1. Vijeće Gradske četvrti Črnomerec razmotrilo je Zaključak Vijeća Mjesnog odbora „Ban Keglević“, koji upozorava na ozbiljna oštećenja zelene površine unutar zone zaštićenog kulturnog dobra, Povijesne urbane cjeline Grad Zagreb na Trgu dr. Franje Tuđmana nakon održanih manifestacija.
2. Vijeće predlaže da se izvrši pregled trenutnog stanja te donese odluka o daljnjem upravljanju prostorom. Prijedlozi su sljedeći:

· ili zabraniti manifestacije koje negativno utječu na stanje zaštićene cjeline,
· ili definiranje pravila za odobravanje manifestacija, uz obvezu da se nakon njihovog završetka zaštićena cjelina vrati u prvobitno stanje.

3. Vijeće također traži da se utvrde mehanizmi za osiguravanje provedbe tih pravila.

4. Ovaj Zaključak bit će dostavljen Gradskom zavodu za zaštitu spomenika kulture i prirode na daljnje postupanje.


VMO „Bartol Kašić“

4.8. Gradišćanska ulica – rješavanje nepropisno parkiranih vozila
[bookmark: _Hlk190333580]Predsjednik pojašnjava točku dnevnog reda te daje na glasovanje.
S 9 glasova „za“ i 4 „suzdržana“ glasa donesen slijedeći:

ZAKLJUČAK
o prijedlogu za rješavanje prometne problematike u Gradišćanskoj ulici

1. Vijeće Gradske četvrti Črnomerec razmotrilo je Zaključak Vijeća Mjesnog odbora „Bartol Kašić“, koji upozorava na ozbiljne prometne probleme uzrokovane nepropisno parkiranim vozilima u Gradišćanskoj ulici.

2. Vijeće predlaže da se u suradnji sa Sektorom za promet obavi očevid na terenu kako bi se utvrdilo stvarno stanje i pronašlo odgovarajuće rješenje za navedenu prometnu problematiku.

3. Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost, Sektoru za promet na daljnje postupanje.

VMO Medvedgrad

4.9. Mikulići 133 (kod boćališta) – postavljanje kante za otpatke
Predsjednik pojašnjava točku dnevnog reda te daje na glasovanje.
Jednoglasno donesen slijedeći:
ZAKLJUČAK
o postavljanju kante za otpatke, Mikulići 133 (kod boćališta)

1. Vijeće Gradske četvrti Črnomerec raspravljalo je o Zaključku Vijeća Mjesnog odbora Medvedgrad koji traži postavu kantu za komunalni otpad na lokaciji Mikulići 133 (kod boćališta).

2. Vijeće podržava navedeni prijedlog te traži od Podružnice Čistoća postavu kante za komunalni otpad na gore navedenoj lokaciji.

3. Ovaj će Zaključak biti dostavljen Zagrebačkom holding d.o.o., Podružnici Čistoća na daljnje postupanje.

VMO Jelenovac

4.10. Vinogradska cesta od kbr. 46 do 54 – postavljanje prometnih stupića
[bookmark: _Hlk190334088]Predsjednik pojašnjava točku dnevnog reda te daje na glasovanje.
S 7 glasova „za“, 4 „suzdržana“ i 2 glasa „protiv“ donesen slijedeći:


ZAKLJUČAK
o prijedlogu za postavljanje zaštitnih stupića u 
ulici Vinogradska cesta od kbr. 46 do 54

1. Vijeće Gradske četvrti Črnomerec raspravljalo je o Zaključku Vijeća Mjesnog odbora Jelenovac koji traži postavljanje zaštitnih stupića u ulici Vinogradska cesta od kbr. 46 do 54.

2. Vijeće podržava navedeni prijedlog te traži od Sektora za promet da sukladno svojoj nadležnosti razmotri mogućnost realizacije istog u svrhu zaštite i povećanja sigurnosti pješaka na gore navedenoj lokaciji.

3. Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i promet, Sektoru za promet, na daljnje postupanje.

Ad. 5. 	Prijedlog za privremeno premještanje tramvajskog stajališta Sveti Duh u smjeru 
okretišta Črnomerec

Predsjednik pojašnjava točku dnevnog reda te daje na glasovanje.
Jednoglasno donesen slijedeći:

ZAKLJUČAK
o prijedlogu za privremeno premještanje tramvajskog stajališta Sveti Duh u smjeru okretišta Črnomerec

1. Vijeće Gradske četvrti Črnomerec raspravljalo je o privremenom premještanje tramvajskog stajališta Sveti Duh (ispred MORH-ovog nebodera) u smjeru okretišta Črnomerec na lokaciju ispred Erste banke, Ilica kod kbr. 2.

2. Vijeće predlaže privremeno premještanje predmetnog tramvajskog stajališta temeljem činjenice što se u neposrednoj blizini sadašnjeg tramvajskog stajališta nalazi gradilište zbog rušenja starog i izgradnje novog objekta, pri čemu se u toj zoni odvijaju intenzivni radovi te prolaze građevinski strojevi, a što u konačnici ugrožava sigurnost pješaka i korisnika stajališta.

3. Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i promet, Sektoru za promet i Zagrebačkom električnom tramvaju d.o.o. na daljnje postupanje.

Ad. 6. 	Prijedlog za sadnju drveća kroz projekt „Ulična šuma“

Predsjednik pojašnjava točku dnevnog reda te daje na glasovanje.
Jednoglasno donesen slijedeći:

ZAKLJUČAK
o prijedlogu za sadnju drveća kroz projekt „Ulična šuma“


1. Vijeće Gradske četvrti Črnomerec razmotrilo je prijedlog kiparice Nike Radić, koja u suradnji s Gradom Zagrebom, Institutom Sanje Iveković i Muzejom suvremene umjetnosti provodi projekt „Ulična šuma“. Projekt uključuje sadnju stabala hrasta putem privremenih konstrukcija (skulptura) na lokacijama predviđenim za sadnju drveća te se u cijelosti financira od strane Gradskog ureda za kulturu i civilno društvo.

2. Vijeće je suglasno s prijedlogom provedbe projekta „Ulična šuma“ te predlaže sadnju tri stabla hrasta u skulpturi kiparice Nike Radić na području gradske četvrti Črnomerec, u Ulici grada Gualda Tadina kod k.br. 14.

3. Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i promet i Zagrebačkom holdingu d.o.o., Podružnici Zrinjevac na daljnje postupanje.

Ad. 7.	Donošenje mišljenja po članku 86. stavku 1. Statuta Grada Zagreba

Predsjednik daje riječ potpredsjednici Zdenki Sviben.
Zdenka Sviben čita i pojašnjava pojedinačne točke.
S 10 glasova „za, 3 „suzdržana“ i 1 glasom „protiv“ doneseni slijedeći zaključci:

Z A K L J U Č A K
[bookmark: _Hlk188363667]        o Prijedlogu odluke o visini turističke pristojbe za 2026. godinu
1. Vijeće Gradske četvrti Črnomerec suglasno je s Prijedlogom odluke o visini turističke pristojbe za 2026. godinu
2. Ovaj Zaključak bit će upućen Stručnoj službi Gradske uprave.

Z A K L J U Č A K
[bookmark: _Hlk188364036]                                         o Prijedlogu odluke o najmu stanova
1. Vijeće Gradske četvrti Črnomerec suglasno je s Prijedlogom odluke o najmu stanova.
2. Ovaj Zaključak bit će upućen Stručnoj službi Gradske uprave.

Z A K L J U Č A K
                                         o Prijedlogu odluke o najmu stanova
1. Vijeće Gradske četvrti Črnomerec suglasno je s Prijedlogom odluke o najmu stanova.
2. Ovaj Zaključak bit će upućen Stručnoj službi Gradske uprave.

Z A K L J U Č A K
[bookmark: _Hlk188365213]o Prijedlogu programa ublažavanja klimatskih promjena, prilagodbe             klimatskim promjenama i zaštite ozonskog sloja Grada Zagreba 2025. - 2028.

1. Vijeće Gradske četvrti Črnomerec suglasno je s Prijedlogom programa ublažavanja  
klimatskih promjena, prilagodbe klimatskim promjenama i zaštite ozonskog sloja Grada Zagreba 2025. - 2028.
2. Ovaj Zaključak bit će upućen Stručnoj službi Gradske uprave.

Z A K L J U Č A K
[bookmark: _Hlk188431745]o Prijedlogu akcijskog plana energetske učinkovitosti Grada Zagreba za razdoblje 2025. - 2027. godine
1. Vijeće Gradske četvrti Črnomerec suglasno je s Prijedlogom akcijskog plana energetske učinkovitosti Grada Zagreba za razdoblje 2025. - 2027. godine.
2. Ovaj Zaključak bit će upućen Stručnoj službi Gradske uprave.

Z A K L J U Č A K
o Prijedlogu odluke o izmjenama Odluke o osnivanju mjesnih odbora
1. Vijeće Gradske četvrti Črnomerec suglasno je s Prijedlogom odluke o izmjenama Odluke o osnivanju mjesnih odbora.
2. Ovaj Zaključak bit će upućen Stručnoj službi Gradske uprave.

Z A K L J U Č A K
o Prijedlogu odluke o izmjeni Odluke o izborima članova vijeća gradskih četvrti i članova vijeća mjesnih odbora
1. Vijeće Gradske četvrti Črnomerec suglasno je s Prijedlogom odluke o izmjeni Odluke o izborima članova vijeća gradskih četvrti i članova vijeća mjesnih odbora.
2. Ovaj Zaključak bit će upućen Stručnoj službi Gradske uprave.
Z A K L J U Č A K
o Prijedlogu odluke o planu, programu i načinu upoznavanja stanovništva s opasnostima od požara na području Grada Zagreba
1. Vijeće Gradske četvrti Črnomerec suglasno je s Prijedlogom odluke o planu, programu i načinu upoznavanja stanovništva s opasnostima od požara na području Grada Zagreba.
2. Ovaj zaključak bit će upućen Stručnoj službi Gradske uprave.

Z A K L J U Č A K
o Prijedlogu zaključka o produženju provedbe Akcijskog plana Grada Zagreba za provedbu Povelje Integrirajućih gradova za 2023. i 2024. godinu, do kraja 2025. godine
1. Vijeće Gradske četvrti Črnomerec suglasno je s Prijedlogom zaključka o produženju provedbe Akcijskog plana Grada Zagreba za provedbu Povelje Integrirajućih gradova za 2023. i 2024. godinu, do kraja 2025. godine.
2. Ovaj Zaključak bit će upućen Stručnoj službi Gradske uprave.


Z A K L J U Č A K
o Prijedlogu zaključka o sklapanju predugovora o kupnji nekretnine (u svrhu proširenja kapaciteta i uređenja područnog objekta DV Petar Pan, sve sukladno UPU Gradiščanska - Cankarova - Ulica baruna Filipovića)
1. Vijeće Gradske četvrti Črnomerec suglasno je s Prijedlogom zaključka o sklapanju predugovora o kupnji nekretnine (u svrhu proširenja kapaciteta i uređenja područnog objekta DV Petar Pan, sve sukladno UPU Gradiščanska - Cankarova - Ulica baruna Filipovića).
2. Ovaj Zaključak bit će upućen Stručnoj službi Gradske uprave.
Ad. 8. Pitanja, prijedlozi i obavijesti 
Predsjednik konstatira zatvaranje sjednice s obzirom da više nema pitanja.
Sjednica je završila u 18:40 sati.
Zapisnik sastavila: Nevenka Antunović
Zapisnik izradio: Mateo Peša

KLASA:   024-08/25-002/12
URBROJ: 251-13-11-3/006-25-2
Zagreb,     22. siječnja 2025.			                  

PREDSJEDNIK
        							         Vijeća Gradske četvrti Črnomerec
		     Jere Meić
[bookmark: _Hlk182920231]             
[bookmark: _Hlk182917794]

VGČ Črnomerec, izvješće o glasovanju, 45. sjednica, 22. siječnja 2025.

